Heldur færri tilfelli greinast í minna þróuðum löndum ( 47% ) og þar eru krabbamein í leghálsi , maga og lifur mun tíðari en í löndum með vestræna lífshætti , þar sem krabbamein í blöðruhálskirtli , ristli og endaþarmi eru tíðari . Ef skoðuð er þróun fjölda tilfella í öllum heiminum sem hafa greinst með krabbamein hjá körlum og konum samanlagt , má sjá að á rúmlega 30 árum hefur fjöldi tilfella tvöfaldast samkvæmt upplýsingum úr Globocan-gagnagrunninum 2 : Því er spáð að 22 milljónir 3 manna muni greinast með sjúkdóminn árið 2030 , sem er 75% aukning miðað við árið 2008 ( hlutfallslega meira í lág - og meðaltekjulöndum ) . Aukninguna má fyrst og fremst rekja til mannfjöldaaukningar á heimsvísu ( 6,7 milljarðar 2008 , áætlað 8,3 milljarðar árið 2030 ) og þess að meðalaldur flestra þjóða hefur farið hækkandi , en nýgengi krabbameina eykst mjög með hækkandi aldri . Áætlað er að í lág og meðalinnkomulöndum muni félags - og efnahagsaðstæður breytast þannig að þessi lönd líkist frekar vestrænum löndum og mynstur krabbameinstilfella verða líkari því sem er á Vesturlöndunum , það er lækkandi tíðni krabbameina í leghálsi og maga , en aukningu á krabbameinum í brjóstum , blöðruhálskirtli og ristli og endaþarmi . Ásta Bryndís Schram er lektor og kennsluþróunarstjóri við Heilbrigðisvísindasvið HÍ auk þess sem hún starfar við kennsluráðgjöf hjá Kennslumiðstöð . Meginviðfangsefni hennar í rannsóknum er áhugahvöt , sjálfsmynd , samsömun og samspil þessara þátta við kennsluaðferðir .